L’Equip de Dinamització de la Tercera Edat posa en marxa els cursos per a majors 2018/2019
2025-07-24

L’Equip de Dinamització de la Tercera Edat, des del Departament de Serveis Socials, dirigit per la regidora Olga Camps, ha posat en marxa el Programa de Convivència i Dependència 2018/19, que inclou una sèrie de variats cursos i tallers dirigits a les persones majors de Burjassot.

Chi-kung, labors i convivència, pintura en tela, cort i confecció, sevillanes, gerontogimnasia, manualitats i reciclatge, tai chi, ball, estimulació cognitiva, punt de ganxo, alfabetització i pintura són tots les modalitats de cursos que, enguany, ofereix el programa de dinamització de l’oci i el temps lliure dels més majors de Burjassot. Alguns tallers, com el de punt de ganxo o el d’estimulació cognitiva acaben de començar, mentre que uns altres ho faran al llarg del que queda de setembre. Finalment els tallers de chi-kung i labors i convivència començaran l’1 i el 2 d’octubre, respectivament.

Els centres socials de Burjassot són els llocs on es duran a terme aquests cursos, al llarg de l’any, tant en horari de demà com de vesprada, segons el curs. Així, el taller de chi-kung i el de sevillanes es desenvoluparà en el CS. Isaac Peral, mentre que en el CS Bailén, tindran lloc els cursos de pintura en tela, cort i confecció, manualitats i reciclatge i punt de ganxo. Per la seua part, el CS de la Vila del Pilar acollirà els cursos d’alfabetització, pintura, tai chi i ball. Estimulació cognitiva i labors i convivència s’imparteixen en el CS Tierno Galván i, finalment, les classes del taller de gerontogimnasia es desdoblegaran entre el CS Vila del Pilar, per al grup de dilluns i dimecres de 10h a 11 i el CS La Granja, per al grup de dimarts i dijous, de 17h a 18h.

Les persones interessades a apuntar-se a algun d’aquests cursos pot fer-ho en el Centre Social Tierno Galván, on està situat l’Equip de Dinamització de la Tercera Edat o bé telefonar al 963904582.